《游鸡鸣寺和伍助教朝宾 其一》
明代·龚敩

不为嬉游废简书，偶承恩命得驩虞。吴中绿树今无恙，洛下青山旧不殊。

萧寺飞甍齐㟝嵝，胡僧尖帽织氍毹。太平有象无人识，愿播仁风被海隅。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。